stanford-oval/wikipedia huggingface dataset:
קורטקס (אנטומיה)

קליפת המוח, במקרה זה של קוף מקוק רזוס, היא השכבה החיצונית המתוארת בסגול כהה.
באנטומיה ובזואולוגיה , קורטקס (או קליפה) היא השכבה החיצונית (או השטחית) של איבר. המילה קורטקס היא ממקור לטיני. איברים עם קליפות מוגדרות היטב כוללים כליות, בלוטות יותרת הכליה, שחלות, תימוס וחלקים במוח, כולל קליפת המוח.
דוגמאות בולטות

קליפת הכליה, בין הקפסולה הכלייתית למדולה הכלייתית ; מכילה את גופיפי הכליה עם הפקעיות (גלומרולי) החשובות לסינון הדם.
קליפת האדרנל, הממוקמת לאורך ההיקף של בלוטת יותרת הכליה ; מסייעת בתגובת הדחק באמצעות ייצור הורמונים סטרואידיים שונים, הנקראים קורטיקוסטרואידים (או קורטיקואידים).
קליפת התימוס מורכבת בעיקר מלימפוציטים; מתפקדת כאתר לרקומבינציה סומטית של קולטני תאי T וברירה חיובית.
קליפת המוח היא השכבה החיצונית של המוח הגדול, ממלאת תפקיד מפתח בזיכרון, תשומת לב, מודעות תפיסתית, מחשבה, שפה, תכנון ותנועה.
קליפת העצם היא השכבה החיצונית, הצפופה והקשה של העצם; נבדלת מרקמת העצם הספוגית הפנימית.
קליפת השחלה היא השכבה החיצונית של השחלה ומכילה את הזקיקים.
קליפת הלימפה היא השכבה החיצונית של בלוטת הלימפה.
הערות שוליים

↑  Shipp, Stewart (2007). "Structure and function of the cerebral cortex". Current Biology. 17 (12): R443–R449. doi:10.1016/j.cub.2007.03.044. PMC 1870400. PMID 17580069.
↑  "What Is Bone?" (באנגלית). The National Institutes of Health Osteoporosis and Related Bone Diseases National Resource Center. נבדק ב-31 באוקטובר 2016. {{cite web}}:  (עזרה)
קליפת הכליה, מסומנת כאן במספר 2 .
קרולינה יושצ'יקובסקה

| --- | --- |
אין תמונה חופשית
 לידה:  1 ביולי 1898 בודקוב, רפובליקת פולין 
 הוצאה להורג:  9 בינואר 1945 (בגיל 46) פרנקפורט, גרמניה הנאצית 
 מדינה:  פולין 
 מקצוע:  מנקה 
 מידע חסידת אומות העולם
 פרסים והוקרה:  חסידת אומות העולם (17 במאי 2011) 
 קישורים חיצוניים
 יד ושם:  קרולינה יושצ'יקובסקה
 
קרולינה יושצ'יקובסקה (בפולנית: Karolina Juszczykowska; ‏1898, בודקוב (אנ')‏  – 1945) הייתה חסידת אומות העולם מפולין שנרצחה על ידי הנאצים.
ביוגרפיה

בשנת 1911 עזבה קרולינה יושצ'יקובסקה את פולין ועברה לעבודה בגרמניה, באזור מקלנבורג-מערב פומרניה. בשנת 1916 שבה יושצ'יקובסקה לפולין והתגוררה עם אחותה בחוותה של האחות, שם סייעה לאחותה בעבודה. בשנת 1924 נולדה בתה היחידה, מחוץ לנישואין. בשנת 1934 עברה יושצ'יקובסקה לטומשוב מזובייצקי ועבדה בעבודות תחזוקה בדרכים, בתור עוזרת בית, כובסת ועוד.
ביוגרפיה > קורותיה בתקופת השואה

בתקופת הכיבוש הנאצי בפולין הייתה יושצ'יקובסקה עובדת של ארגון טודט. בתחילת יוני 1944 פגשה שני צעירים יהודים ברחוב ואלה ביקשו ממנה עזרה. ידועים רק שמותיהם הפרטיים, יאנק ופאול. הם הציעו לה תשלום זעום בתמורה להסתרתם, והיא הסכימה להסתירם למרות שידעה שהיא מסתכנת בעונש מוות שיטילו עליה הגרמנים. כשהייתה יוצאת לעבודתה, היו היהודים נשארים בביתה.
ב-23 ביולי 1944 פשטה המשטרה על ביתה של יושצ'יקובסקה בטומשוב מזובייצקי ומצאה את שני היהודים מסתתרים במרתף. שני היהודים נורו במקום. יושצ'יקובסקה נעצרה ונחקרה. בחקירתה הכחישה השתייכות לארגון פוליטי או למפלגה כלשהי.
ב-10 באוגוסט 1944 הועברה יושצ'יקובסקה לכלא בפיוטרקוב טריבונלסקי וב-23 באוגוסט נדונה למוות על ידי בית המשפט המיוחד (אנ'). למרות שדנו אותה למוות, כתבו שלושת השופטים פניה לרשויות השיפוט בגרמניה בבקשה לחון אותה, עקב סברתם שפעלה מתוך מחסור ויאוש ולא מתוך מוטיבציה אידאולוגית אנטי-נאצית, וכן מכיוון שסברו שהוצאתה להורג לא תהווה גורם מרתיע מכיוון שממילא, כך הניחו, כבר נרצחו רוב היהודים באזור טומשוב מזובייצקי.
עם דחיית בקשתם של השופטים הועברה יושצ'יקובסקה לכלא פרונגסהיים (אנ') שבפרנקפורט, ושם הוצאה להורג ב-9 בינואר 1945.
הכרה והנצחה

בשנת 2011 הכיר יד ושם בקרולינה יושצ'יקובסקה בתור חסידת אומות העולם.
בנאומו בשנת 2012 הזכיר סטיבן הרפר, ראש ממשלת קנדה, את קרולינה יושצ'יקובסקה בתור דוגמה לחסידת אומות העולם שנרצחה כדי להגן על יהודים. חלק מצאצאיה של יושצ'יקובסקה מתגוררים בקורנוול (אנ') שבאונטריו, קנדה.
הערות שוליים

↑  על יהודי טומשוב מזובייצקי, באנציקלופדיה של הגטאות, באתר יד ושם
ערך זה הוא קצרמרבנושא השואה. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרולינה יושצ'יקובסקה".
ראש ממשלת אנדורה

| --- | --- |


 איוש נוכחי:  שאווייר אספוט זמורה
 תאריך כניסה לתפקיד:  16 במאי 2019
 דרכי מינוי:  נבחר על ידי המועצה הכללית של העמקים
 תחום שיפוט:  אנדורה אנדורה
 מושב המשרה:  אנדורה לה ולה
 משך כהונה קצוב:  ארבע שנים (ללא הגבלת כהונה)
 ייסוד המשרה:  8 בינואר 1982
 איוש ראשון:  אוסקר ריבז רייש
 
ראש ממשלת הנסיכות של אנדורה (בקטלאנית: Cap de Govern del Principat d'Andorra) הוא העומד בראש ממשלת אנדורה. ראש הממשלה ממונה על ידי המועצה הכללית של העמקים. המשרה נוצרה ב-1982 לאחר שבמסגרת רפורמות חוקתיות בוצעה הפרדה בין סמכות החקיקה לסמכות הביצוע. ב-4 בינואר אותה שנה נבחר אוסקר ריבז רייש כראש הממשלה הראשון. ראש הממשלה הנוכחי הוא שאווייר אספוט זמורה, שמכהן מאז 16 במאי 2019.
ראשי ממשלת אנדורה

| מס' | תמונה | שם   (שנות חיים) | בחירות | תחילת כהונה | סיום כהונה | מפלגה |
| --- | --- | --- | --- | --- | --- | --- |
| 1 |  | אוסקר ריבז רייש   (1936–2020) | 1981 | 8 בינואר 1982 | 21 במאי 1984 | עצמאי |
| 2 |  | ג'וזפ פינטט סולנס   (1925–2007) | 1985 | 21 במאי 1984 | 12 בינואר 1990 | עצמאי |
| (1) |  | אוסקר ריבז רייש   (1936–2020) | 1989   1992   1993 | 12 בינואר 1990 | 7 בדצמבר 1994 | הקבוצה הלאומית הדמוקרטית |
| 3 |  | מרק פורנה מולן   (נולד ב-1946) | 1997   2001 | 7 בדצמבר 1994 | 27 במאי 2005 | המפלגה הליברלית |
| 4 |  | אלברט פינטט   (נולד ב-1943) | 2005 | 27 במאי 2005 | 5 ביוני 2009 | המפלגה הליברלית |
| 5 |  | ז'אומה ברטומאו קסאני   (נולד ב-1954) | 2009 | 5 ביוני 2009 | 28 באפריל 2011 | המפלגה הסוציאל-דמוקרטית |
| (בפועל) |  | פרה לופז אגראס   (נולד ב-1971) |  | 28 באפריל 2011 | 12 במאי 2011 | המפלגה הסוציאל-דמוקרטית |
| 6 |  | אנטוני מרטי   (2023-1963) | 2011 | 12 במאי 2011 | 23 במרץ 2015 | דמוקרטים למען אנדורה |
| (בפועל) |  | גילברט סבויה סוני   (נולד ב-1966) |  | 23 במרץ 2015 | 1 באפריל 2015 | דמוקרטים למען אנדורה |
| (6) |  | אנטוני מרטי   (2023-1963) | 2015 | 1 באפריל 2015 | 16 במאי 2019 | דמוקרטים למען אנדורה |
| 7 |  | שאווייר אספוט זמורה   (נולד ב-1979) | 2019 | 16 במאי 2019 | מכהן | דמוקרטים למען אנדורה |
קרולינה לואיזה, נסיכת סקסוניה-ויימאר-אייזנך

קרולינה לואיזה, נסיכת סקסוניה-ויימאר-אייזנך (בגרמנית: Karoline Luise von Sachsen-Weimar-Eisenach‏; 18 ביולי 1786 – 20 בינואר 1816), הייתה בתו של קרל אוגוסט, הדוכס הגדול של סקסוניה-ויימאר-אייזנך, ואשתו של פרידריך לודוויג, נסיך הכתר של מקלנבורג-שוורין.
ביוגרפיה

קרולינה לואיזה נולדה ב-18 ביולי 1786 בויימאר שהשתייכה לדוכסות סקסוניה-ויימאר, לקרל אוגוסט, דוכס סקסוניה-ויימאר-אייזנך ולואיזה, נסיכת הסן-דרמשטדט, בתו של לודוויג התשיעי, רוזן הסן-דרמשטדט.
ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים. הנישואים היו מוצלחים, והשניים אהבו אחד את השנייה. לאחר לידת בנה הצעיר מגנוס בשנת 1815 חלתה קרולינה לואיזה, וב-20 בינואר 1816 מתה בלודוויגסלוסט. לפני מותה ביקשה קרולינה לואיזה מבעלה פרידריך לודוויג שיתחתן שוב, ואכן בשנת 1818 הוא התחתן עם אוגוסטה, רוזנת הסן-הומבורג, בתו של פרידריך החמישי, רוזן הסן-הומבורג.
משפחתה

ב-1 ביולי 1810 התחתנה קרולינה לואיזה עם פרידריך לודוויג, נסיך הכתר של מקלנבורג-שוורין, בנו של פרידריך פרנץ הראשון, הדוכס הגדול של מקלנבורג-שוורין, ממנו נולדו לה 3 ילדים:
אלברט ממקלנבורג-שוורין (1812–1834)
הלנה, דוכסית מקלנבורג-שוורין (1814–1858), התחתנה עם פרדיננד פיליפ, דוכס אורליאן
מגנוס ממקלנבורג-שוורין (1815–1816)
קרולינה לואיזה, רוזנת הסן-דרמשטאדט

קרולינה לואיזה, רוזנת הסן-דרמשטאדט (בגרמנית: Caroline Louise von Hessen-Darmstadt‏; 11 ביולי 1723 – 8 באפריל 1783), הייתה אשתו של קרל פרידריך, הדוכס הגדול של באדן.
ביוגרפיה

קרולינה לואיזה נולדה ב-11 ביולי 1723 בדרמשטאדט שהשתייכה לרוזנות הסן-דרמשטאדט, ללודוויג השמיני, רוזן הסן-דרמשטאדט, ולשארלוטה מהנאו-ליכטנברג, בתם של יוהאן ריינהרד השלישי, רוזן הנאו-ליכטנברג ודורותיאה פרדריקה מברנדנבורג-אנסבך.
ב-28 בינואר 1751 התחתנה קרולינה לואיזה עם קרל פרידריך, מרקיז באדן-דורלאך, ממנו היו לה 5 ילדים. קרולינה לואיזה שדיברה 5 שפות, הפכה את קרלסרוהה למרכז תרבותי. היא הייתה מתכתבת עם וולטר באופן קבוע, ויוהאן גוטפריד הרדר, יוהאן קספר לווטר, יוהאן וולפגנג פון גתה, פרידריך גוטליב קלופשטוק, כריסטוף ויליבלד גלוק וכריסטוף מרטין וילנד היו מאורחיה הקבועים. קרולינה לואיזה הייתה חברה בתזמורת החצר של מרקיזות באדן, וחברת האקדמיה הדנית לאמנויות. בנוסף אספה קרולינה לואיזה צמחים שונים, ובנוסף ניהלה בתי חרושת לנרות ולסבון.
בשנת 1779 התדרדר מצב בריאותה, וב-8 באפריל 1783 מתה קרולינה לואיזה בפריז.
משפחתו

ב-28 בינואר 1751 התחתנה קרולינה לואיזה עם קרל פרידריך, הדוכס הגדול של באדן. לזוג נולדו 5 ילדים:
קרל לודוויג, נסיך הכתר של באדן (1755–1801)
פרידריך, נסיך באדן (1756–1817)
לודוויג הראשון, הדוכס הגדול של באדן (1763–1830)
בן מת (1764)
לואיזה אוגוסטה, נסיכת באדן (1767)
קרחון לנד

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  75°40′00″S 141°45′00″W﻿ / ﻿75.6667°S 141.75°W﻿ / -75.6667; -141.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לנד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון לנד
 
קרחון לנד (באנגלית: Land Glacier) המכונה גם קרחון אמורי לנד (באנגלית: Emory Land Glacier) הוא קרחון רחב בארץ מרי בירד שבאנטארקטיקה.
הקרחון מבותר ביותר.
אורכו של הקרחון 60 קילומטרים, והוא נשפך אל מפרץ לנד.
היסטוריה > גילוי הקרחון

הקרחון התגלה על ידי השירות האנטארקטי של ארצות הברית (אשר חקר את אנטארקטיקה בין השנים 1939–1941).
היסטוריה > מקור השם

הקרחון נקרא על שמו של אדמירל אמורי ס. לנד (Emory S. Land), שהיה יושב ראש הוועדה הימית של ארצות הברית (U.S. Maritime Commission).
לקריאה נוספת

• K.C. JEZEK, H.X. LIU, , Journal of Glaciology, Vol. 51, No. 174, 2005
קוז'י מורופושי

קוז'י אלכסנדר מורופושי (ביפנית: 室伏 アレクサンダー 広治; באנגלית: Koji Murofushi;‏ נולד ב-8 באוקטובר 1974) הוא אתלט יפני. הוא אלוף אולימפי (אתונה 2004), אלוף העולם (טגו 2011) ופעמיים ברציפות אלוף אסיה ביידוי פטיש.
ביוגרפיה

מורופושי נולד בנאמאזו, שבמחוז שיזוקה לאב יפני ולאם הונגריה מרומניה. אביו, שיגנובו מורופושי, שהיה גם הוא אתלט שהתמחה ביידוי פטיש, ייצג את יפן במשחקים האולימפיים וסיים במקום שמיני באולימפיאדת מינכן (1972), זכה בחמש מדליות זהב במשחקי אסיה והחזיק בשיא היפני ביידוי פטיש במשך 23 שנים, בטרם נשבר על ידי בנו. אימו, סרפינה מוריץ ייצגה את רומניה וזכתה באליפות אירופה לנוער בהטלת כידון בשנת 1968. אחותו יוקה, אף היא אתלטית המתחרה ביידוי פטיש ונחשבת לזורקת דיסקוס הטובה ביפן, ואף ייצגה אותה באולימפיאדת אתונה.
במשחקי אסיה שנערכו בהירושימה, יפן בשנת 1994 זכה מורופושי במדליית כסף ביידוי פטיש בתוצאה של 67.48 מטר. שנה לאחר מכן, באליפות העולם באתלטיקה שנערכה בגטבורג, שוודיה הוא סיים במקום 18 בתוצאה של 67.06 מטר. באליפות העולם באתלטיקה שנערכה באתונה, יוון בשנת 1997 הוא סיים במקום עשירי ביידוי פטיש בתוצאה של 74.82 מטר.
ביוגרפיה > אלוף אסיה

במשחקי אסיה שנערכו בבנגקוק, תאילנד בשנת 1998 זכה מורופושי במדליית זהב ביידוי פטיש בתוצאה של 78.57 מטר. שנה לאחר מכן, באליפות העולם באתלטיקה שנערכה בסביליה, ספרד הוא סיים במקום 14 ביידוי פטיש בתוצאה 75.18 מטר.
באולימפיאדת סידני (2000) סיים מורופושי במקום תשיעי ביידוי פטיש בתוצאה של 76.60 מטר.
בתחרות שנערכה בטויוטה, יפן ב-14 ביולי 2001 קבע מורופושי שיא אישי שהיווה את תוצאת השנה בעולם - 83.47 מטר. חודש לאחר מכן, באליפות העולם באתלטיקה שנערכה באדמונטון, קנדה הוא זכה במדליית כסף בתוצאה של 82.92 מטר, אחרי זיימון זילקובסקי מפולין (83.38 מטר) ולפני איליה קונובלוב מרוסיה (80.27 מטר). שנה לאחר מכן, במשחקי אסיה שנערכו בפוסן, קוריאה הדרומית הוא זכה במדליית זהב ביידוי פטיש בתוצאה של 78.72 מטר והגן על תוארו.
בתחרות שנערכה בפראג, צ'כיה ביוני 2003 קבע מורופושי את שיאו האישי ביידוי פטיש בתוצאה של 84.86 מטר שהיוותה את תוצאת השנה בעולם והתוצאה החמישית בטיבה בכל הזמנים. חודשיים לאחר מכן, באליפות העולם באתלטיקה שנערכה בפריז, צרפת הוא זכה במדליית ארד בתוצאה של 80.12 מטר, אחרי איוון צ'יכאן מבלארוס (83.05 מטר) ואדריאן אנוש מהונגריה (80.36 מטר).
ביוגרפיה > אלוף אולימפי

באולימפיאדת אתונה זכה מורופושי במדליית זהב בתוצאה של 82.91 מטר, לאחר שאדריאן אנוש שקבע תוצאה של 83.19 מטר, נפסל בשל אימרוץ ומדליית הזהב האולימפית נשללה ממנו. במדליית כסף זכה איוון צ'יכאן (79.81 מטר) ובמדליית ארד זכה אשרף אפאק מטורקיה (79.51 מטר).
בתחרות הגביע הביניבשתי של IAAF, שנערכה באתונה בשנת 2006 זכה מורופושי כנציג יבשת אסיה במדליית זהב ביידוי פטיש בתוצאה של 82.01 מטר, לפני איוון צ'יכאן (80.00 מטר) ואיליה קונובלוב (77.14 מטר).
באליפות העולם באתלטיקה 2007 סיים מורופושי במקום שישי בתוצאה של 80.46 מטר ושנה לאחר מכן באולימפיאדת בייג'ינג (2008) הוא סיים במקום חמישי בתוצאה של 80.71 מטר ולא הצליח להגן על תוארו.
בשנת 2009 היה מורופושי לאלוף יפן ביידוי פטיש בפעם ה-15 ברציפות. שנה לאחר מכן, הוא זכה בפעם ה-16 באליפות יפן ביידוי פטיש.
בתחרות שנערכה ברייטי, איטליה בשנת 2010 קבע מורופושי את תוצאה השנה בעולם - 80.99 מטר.
ביוגרפיה > אלוף עולם

באליפות העולם באתלטיקה שנערכה בדגו, קוריאה הדרומית בשנת 2011 זכה מורופושי במדליית זהב ביידוי פטיש בתוצאה של 81.24 מטר, לפני כריסטיאן פארש מהונגריה (81.18 מטר) ופרימוז' קוזמוס מסלובניה (79.39 מטר).
באולימפיאדת לונדון (2012) זכה מורופושי במדליית ארד ביידוי פטיש בתוצאה של 78.71 מטר, אחרי כריסטיאן פארש (80.59 מטר) ופרימוז' קוזמוס (79.36 מטר).
שיאים אישיים

יידוי פטיש: 84.86 מטר (2003)
זריקת דיסקוס: 41.93 מטר (2002)
הערות שוליים

↑  Absente de cinci stele (ברומנית)
↑  תוצאות האתלטיקה במשחקי אסיה
↑  Murofushi captures 15th straight title
| --- | --- |
בקרת זהויות :  CiNii: DA14523073  World Athletics: 14204741  ISNI: 0000 0003 7571 0966  NDL: 01210656  VIAF: 252203770   WorldCat (עם VIAF): 252203770
קרסנופוליה (מחוז משנה)

מחוז משנה קרסנופוליה (בבלארוסית: Краснапольскі раён; ברוסית: Краснопольский район) הוא אחד מ-21 מחוזות משנה מנהליים של מחוז מוהילב שבמזרח בלארוס. מרכזו המנהלי היא העיר קרסנופוליה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרסנופוליה 11,176 בני אדם. האוכלוסייה הצטמצמה ובשנת 2016 נמנו במחוז המשנה 9,713 בני אדם. ההרכב האתני של האוכלוסייה במחוז היה ב-2009: 96.02% בלארוסים, 2.96% רוסים ו-1.02% אחרים. שפות הדיבור הנפוצות: בלארוסית (85.2%) ורוסית (13.82%).
קרחון קורניקר

| --- | --- |

מפת רכס סנטינל   קרחון קורניקר נמצא בחלקו העליון השמאלי של הרביע השלישי מימין בשורה התחתונה של המפה
 מידע כללי
 מיקום:  אזור הברית האנטארקטית 
 קואורדינטות:  78°43′00″S 84°35′00″W﻿ / ﻿78.7167°S 84.5833°W﻿ / -78.7167; -84.5833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קורניקר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קורניקר
 
קרחון קורניקר (באנגלית: Kornicker Glacier) הוא קרחון המנקז לכיוון צפון מזרח את העמק המוקף על ידי ההרים: ליפטאק, סאות'וויק, מילטון, מאלן שבדרום רכס סנטינל בהרי אלזוורת' שבאנטארקטיקה.
הקרחון זורם לאורך צדו הצפון-מערבי של רמת פטוואר והוא נשפך אל מוצאו של קרחון תומאס, במקום בו קרחון תומאס זורם אל מחוץ לרכס סנטינל.
גובהו של הקרחון 1,215 מטרים מעל פני הים.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים, בשנת 2006.
הקרחון נקרא על שם לואיס ס. קורניקר (Louis s. Kornicker), חוקר זואולוגיה במוזיאון להיסטוריה של הטבע במכון הסמית'וניאן בין השנים 1964–2006, וחבר האיגוד הגאופיזי של ארצות הברית בין השנים 1978–1990.
קלינוכלור

| --- | --- |

 תכונות המינרל
 הרכב כימי:   (Mg,Fe2+)5Al(Si3Al)O10(OH)8 
 מערך קריסטלוגרפי:  מונוקליני
 צורת הגביש:  גרגרי - כמקבץ של גבישים בלתי מפותחים בתוך מסת אם, לווחי, סיבי, פסאודו-משושה – לגבישים צורת משושה עד 10 ס"מ.
 צבע:  חסר-צבע, לבן, אפור, חום, צהבהב, ירוק שחרחר, ירוק זית, ירקרק, כחלחל, סגול
 ברק:  זגוגי, פנינתי
 שקיפות:  שקוף עד שקוף למחצה
 פצילות:  מושלמת בכיוון אחד ({001})
 שבירה:  בלתי שווה
 קשיות:  2.5-2 בסולם מוס
 משקל סגולי:  2.75-2.55
 שרטוט:  לבן ירקרק עד לבן
 מידע נוסף:  קיימת תופעת גבישים תאומים; הפתיתים הנוצרים בפצילות גמישים, אבל אינם אלסטיים
 מינרלים נלווים:  ביוטיט, כונדרודיט, מגנטיט, קוורץ, דולומיט קלציט, אוליבין, פלגיוקלז, טלק, ספלריט ואקטינוליט
קלינוכלור הוא מינרל פילוסיליקטי - (סיליקט במבנה בצורת לוחיות) נפוץ המכיל מגנזיום, ברזל, אלומיניום, והידרוקסיל, השייך לקבוצת הכלוריט.
תכונות > הרכב כימי וקריסטלוגרפיה

נוסחת המבנה הכימי של הקלינוכלור היא Mg,Fe2+)5Al (Si3Al)O10(OH)8). הקלינוכלור יוצר תמיסה מוצקה עם הריפידוליט ((Mg,Fe,Al)6(Al,Si)4O10(OH)8) עשיר בברזל) מצד אחד ועם הפנין (סוג עשיר במגנזיום) מצד שני. כמו כן יוצר הקלינוכלור תמיסה מוצקה עם השמוזיט (Fe2+,Mg,Fe3+)5Al(Si3Al)O10(OH,O)8)), כאשר ההבדלים ביניהם שהקלינכלור בהיר ושקוף יותר.
הקלינוכלור מתגבש במערכת המונוקלינית, חבורת סימטריות נקודתית "מונוקלינית רגילה"  2/m\ , וחבורת סימטריות מרחבית C2/m. הפרמטרים של תא היחידה הם: Å‏a=5.350‏, b=9.267Å‏, c=14.27Å, וגודלה של זווית β הוא 96.35°.
המבנה הפנימי של הקלינוכלור, כמו של המינרלים בקבוצת הכלוריט, הוא של לוחיות זעירים ברוחב של אנגסטרמים ספורים (האנגסטרם הוא החלק המאה מיליון של ס"מ וסימנו °A). כל לוח בנוי משלוש שכבות.
השכבה העליונה והתחתונה בנויות מטטרהדרונים של סיליקה (SiO4). שלושה מתוך ארבעת אטומי החמצן שבסיליקה נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן הרביעי בסיליקה מתקשר עם שכבת הביניים (כלומר "מצביע" למעלה בשכבה התחתונה ו"מצביע" למטה בשכבה העליונה).
שכבת הביניים הם אוקטהדרונים (גופים בעלי שמונה מישורים) שבמרכזם מגנזיום וברזל או אלומיניום המוקפים באטומים של חמצן או בקבוצת ההידרוקסיל (OH).
אלומיניום מחליף לעיתים את הצורן בטטרהדרונים. מבנה זה מכונה כריך (סנדוויץ') 2:1 כשנוהגים לסמן את שכבת הטטרהדרונים באות t ואת שכבת האוקטהדרונים באות o וכריך 2:1 הוא t-o-t.
משום שהצורן הוא ארבע־ערכי בעוד שהאלומיניום הוא שלוש־ערכי נדרש פיצוי חשמלי, אלא שלא כמו בקבוצת הנציצים בעלת המבנה הדומה, שבה הפיצוי הוא בא בצורת קטיון אשלגן המחבר בין הלוחיות, בקבוצת הכלוריט הקשר נעשה באמצעות Mg2+, Fe3+)(OH)6). ליחידה Mg2+ Fe3+)(OH)6) זו נוהגים להתייחס כאל "השכבה דמוית הברוסיט" בשל דמיונה למינרל ברוסיט (Mg(OH)2). משום כך, מבנה הכלוריט הוא "t-o-t-ברוסיט-t-o-t-ברוסיט". הפצילות המושלמת של המינרל מתרחשת לאורך שכבת הברוסיט.
תכונות > תכונות פיזיקליות

המינרל מופיע כמקבץ גרגרי - מקבץ של גבישים בלתי מפותחים בתוך מסת אם, מקבץ לווחי, סיבי, כגבישים שצורתם פסאודו-משושה עד 10 ס"מ אורך או כמסה חסרת צורה. לקלינוכלור יש פצילות מושלמת בכיוון אחד ({001}). הפתיתים הנוצרים בפצילות גמישים, אבל אינם אלסטיים. הקשיות של המינרל נמוכה, 2.5-2 בסולם מוס, ומשקלו הסגולי הממוצע 2.65 גרם לסמ"ק. קיימת תופעת גבישים תאומים.
תכונות > תכונות אופטיות

אופטית המינרל הוא דו-צירי חיובי. מקדמי השבירה של הקלינוכלור הם: nα=1.571-1.588‏, nβ=1.571-1.589‏ ו-nγ=1.576-1.599. גבישי הקלינוכלור שקופים עד שקופים למחצה, הם חסרי צבע או שהם מופיעים בעיקר בגוונים של ירוק שחרחר או ירוק זית, אבל גם בלבן, אפור, חום, צהבהב, ירקרק, כחלחל, או אדום-סגול. בשקף מנוסר צבע הקלינוכלור הוא ירוק או צהוב חיוור. הברק של הקלינוכלור הוא זגוגי או פנינתי על משטחי הפצילות. הקלינוכלור ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו). מזווית אחת (X) המינרל ירוק צהוב עד ירוק כחלחל, ומשתי הזוויות האחרות (Y ו-Z) צהוב ירקרק עד ירוק כחלחל בהיר.
גילוי ומקור השם

המינרל נתגלה לראשונה ב-1851 במחצבת ברינטון (Brinton's Quarry) שליד העיירה ווסטטאון (Westtown Township) במחוז צ'סטר (Chester) בפנסילבניה שבארצות הברית על ידי המינרלוג והגאולוג האמריקני ויליאם פיפס בלייק (William Phipps Blake‏; 1910-1826). מקור השם מיוונית "קלינו" - נטוי או רכון - מתייחס לנטיית הצירים של הגביש (מאותו מקור בא המונח מונוקליני) ו"כלורוס" – ירוק – מתייחס לצבעו הנפוץ.
שמות וסוגי משנה נוספים

דלסיט - Mg,Fe,Fe,Al)(Si,Al)4O10(O,OH)8), סוג עשיר בברזל. הדלסיט קרוי על שמו של המינרלוג והגאולוג הצרפתי אשיל ז'וז'ף דלס (Achille-Joseph Delesse ‏; 1881-1817)
קמרריט – (Mg5(Al,Cr)2Si3O10(OH)8) כלוריט המכיל כרום בעל צבע סגול לילך ההופך אותו למינרל מבוקש על ידי אספנים. הקמרריט קרוי על שמו של הגאולוג והכימאי הגרמני אוגוסט אלכסנדר קמרר (August Alexander Kämmerer‏; 1858-1789)
לוכטנברגיט – סוג של קלינוכלור שהוא כמעט נטול ברזל לחלוטין. נפוץ במרבצי המגנזיט/סרפנטין של אוסטריה ונורווגיה.
קורונדופיליט או דיאבנטיט – Mg,Fe2+,Al)6(Si,Al)4O10(OH)8), הקורונדופיליט קרוי על שם הימצאותו בסמיכות למינרל קורונדום.
פנין – סוג פסאודו טריגונלי, עשיר במגנזיום, ובעל גוון ירוק-שחור. מקור השם האלפים הפניניים, רכס במערב הרי האלפים המצוי בתחומי שווייץ ואיטליה.
שרידניט – סוג עשיר באלומיניום. קרוי על שמם המקום בו נתגלה, מחוז שרידן (Sheridan) במדינת ויומינג בארצות הברית.
ריפידוליט – סוג של קלינוכלור עשיר בברזל שנתגלה בהרי אילמן במחוז צ'ליאבינסק שברוסיה. מקור השם מיוונית. ריפיס – מניפה.
מאופיט - תערובת של ליזרדיט וקלינוכלור שנתגלתה ברודזיה ב-1930 על שם מנהל השרות הגאולוגי של רודזיה. ב-2006 החליטה האגודה הבינלאומית למינרלוגיה לפסול אותו כסוג של מינרל נפרד.
שימושים

לקלינוכלור אין ערך מסחרי מעבר למכירה לאספני מינרלים (בייחוד לסוג בצבע סגול-לילך הקמרריט), ועניין מדעי.
מקור ותפוצה

הקלינוכלור נוצר מהתפרקות הידרותרמית של מינרלים סילקטיים מאפיים כדוגמת אמפיבול, פירוקסן וביוטיט. הקלינוכלור הוא מינרל נפוץ מאוד בסלעים מותמרים, והוא המינרל הכלוריטי העיקרי בצפחות ירוקות הנוצרות בתנאי התמרה אזורית שחלו בה תנאי לחץ בינוני וטמפרטורה נמוכה של 400-500 מעלות צלזיוס. סלעי המקור של צפחות ירוקות הם לרוב בזלת או גברו – הזהים בהרכבם הכימי. כמו כן מצוי הקלינוכלור בסרפנטיניט, בשיש, באמפיבוליט ובעורקים של עפרות.
הקלינוכלור הוא המינרל הנפוץ ביותר בקבוצת הכלוריט. בין המקומות בהם ניתן למצוא את המינרל - מחצבת ברינטון (Brinton's Quarry) שליד העיירה ווסטטאון (Westtown Township) במחוז צ'סטר (Chester) בפנסילבניה (שם נמצא המינרל לראשונה), אתר המינרלים בפרנקלין שבניו ג'רזי, מכרה טילי פוסטר (Tilly Foster) שליד ברוסטר (Brewster) במחוז פטנאם (Putnam) במדינת ניו יורק שבארצות הברית; עמק צילר (Zillertal) במדינת טירול שבאוסטריה;.קופ דלגרי (Kop Daglari) ליד ארזורום שבטורקיה (משם מגיעים גבישים יפהפיים של קמרריט), הרי אילמן במחוז צ'ליאבינסק שברוסיה; סרניה דה רודנה (Serranía_de_Ronda) שבפרובינציית מאלגה, וסיירה דה גוואדרמה (Sierra de Guadarrama ) שבספרד; באונסט (Unst) שבאיי שטלנד שבבריטניה; ובמקומות רבים נוספים בהם מצוי כלוריט.
לקריאה נוספת

Deer, W.A., R.A. Howie, and J. Zussman Rock Forming Minerals 3B: Layered Silicates excluding Micas and Clay Minerals (Second Edition), Geological Society of London, 2009, Pages 81-127 ISBN 978-1862392595
הערות שוליים

↑  פרויקט rruff
↑  אתר Webmineral
↑  לרשימה המלאה ניתן להיעזר בקישור לאתר Mindat.
קמרריט, סוג של קלינוכלור, ארזורום, מזרח טורקיה
קרחון קייסי

| --- | --- |
אין תמונה חופשית
 מידע כללי
 על שם:  ריצ'רד קייסי, ברון קייסי 
 מיקום:  אזור הברית האנטארקטית 
 קואורדינטות:  69°00′00″S 63°50′00″W﻿ / ﻿69°S 63.8333°W﻿ / -69; -63.8333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון קייסי(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון קייסי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קייסי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קייסי
 
קרחון קייסי (באנגלית: Casey Glacier) הוא קרחון בחוף המזרחי של ארץ פאלמר, בצפון חצי האי האנטארקטי שבאנטארקטיקה.
אורכו של קרחון קייסי 11 קילומטרים.
קרחון קייסי זורם לכיוון מזרח, ונשפך אל מפרצון קייסי.
היסטוריה > גילוי ומיפוי הקרחון

קרחון קייסי התגלה מהאוויר ב-20 בדצמבר 1928, בטיסה שבוצעה על ידי סר יוברט וילקינס.
וילקינס סבר כי הקרחון הוא מצר ים החוצה את חצי האי האנטארקטי, וקרא לו "תעלת קייסי", מחקר על הקרקע וסקרים שבוצעו בשנת 1940 על ידי חברי הבסיס המזרחי של השירות האנטארקטי של ארצות הברית
(Casey Channel); בעקבות בדיקה של תצלומי אוויר שצולמו על ידי לינקולן אלזוורת' בשנת 1935, ועל דוחות של המשלחת הבריטית אל ארץ גרהאם, אשר חקרה את אנטארקטיקה בין השנים 1934–1937, בפיקודו של וולפגנג לואיס גוטפריד יוארג, התברר כי מדובר בקרחון ולא במצר ים.